Gar tewsatin n tsekla yuran ad d-naf tawsit n wungal, qqaren-as s taɛrabt , s tefransist "roman", ungal-a ilul-d deg yiwet n teswiɛt qessiḥen ɣer imaziɣen Muḥend Akli Salḥi yenna-d: Tawsit-a tlul-d di kra n tewtilin d timaẓlayin, am tid n umezruy, tisenmettiyen neɣ ula d wid n tesnilsetmettit, yettwaru-d s yiwet n tutlayt yettwasqedcen kan deg timawit acḥal n leqrun, yettwarun s tutulayt yuɣalen di rrif ur nesɛi ara amkan unṣib deg tmurt-is, tutlayt ur nuɣal d taɣennawit almi d aseggas n 2003, tawsit-a tettwaru sɣur inagalen ur neɣri ara tutlayt-a deg yiɣerbazen, maca s wayen kan lemden s yiman-nsen. Rnu ɣur-s yettwaru i yimeɣri ur nelmid ara ula d netta tutlayt-a yelmed ala tutlayt n taɛrabt d tin n tefransist, yerna ur yesɛi ara idles n tɣuri.5